**OBRAZLOŽENJE**

Nacrtom Pravilnika o dopunama Pravilnika o mjerilima za stavljanje medicinskih proizvoda na osnovnu i dodatnu listu medicinskih proizvoda Hrvatskog zavoda za zdravstveno osiguranje te mjerilima za određivanje cijena medicinskih proizvoda određuje se obveza proizvođača medicinskih proizvoda informirati Hrvatski zavod za zdravstveno osiguranje (u daljnjem tekstu: Zavod) o poremećaju opskrbe ili nestašici medicinskih proizvoda koji se nalaze na listi medicinskih proizvoda Zavoda. Navedena obveza odnosi se samo na medicinske proizvode koji se nalaze na listi Zavoda.

Nadalje, Nacrtom pravilnika uvodi se mogućnost da proizvođač medicinskog proizvoda može Zavodu podnijeti zahtjev za povećanje cijene medicinskog proizvoda koji je već uvršten u listu medicinskih proizvoda Zavoda u slučaju kada je do povišenja cijene medicinskog proizvoda došlo iz razloga povećanja nabavne cijene medicinskog proizvoda, neovisno o volji proizvođača medicinskog proizvoda, kako bi se spriječilo brisanje medicinskih proizvoda s liste Zavoda i kako bi se poboljšala kvaliteta zdravstvene zaštite u smislu dostupnosti medicinskih proizvoda pacijentima na cijelom području Republike Hrvatske.